钦定古今图书集成/明伦汇编/皇极典/第271卷 > 管子 > 《任法》
## 钦定古今图书集成/明伦汇编/皇极典/第271卷 > 管子 > 《任法》

夫“爱人不私赏也，恶人不私罚也，置仪设法，以度量
断”者，上主也；“爱人而私赏之，恶人而私罚之，倍大臣，
离左右，专以其心断”者，中主也。臣有所爱而为私赏
之，有所恶而为私罚之，倍其公法，损其正心，专听其
大臣者，危主也。故为人主者，不重爱人，不重恶人。重
爱曰“失德”，重恶曰“失威”，威德皆失，则主危也。